CELEX: 32016H0688
Language: mt
Date: 2016-05-02 00:00:00
Title: Rakkomandazzjoni tal-Kummissjoni (UE) 2016/688 tat-2 ta' Mejju 2016 dwar il-monitoraġġ u l-ġestjoni tal-preżenza ta' diossini u PCB fil-ħut u fil-prodotti tas-sajd mir-reġjun Baltiku (Test b'rilevanza għaż-ŻEE)

4.5.2016   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 118/16
               
            RAKKOMANDAZZJONI TAL-KUMMISSJONI (UE) 2016/688
      tat-2 ta' Mejju 2016
      dwar il-monitoraġġ u l-ġestjoni tal-preżenza ta' diossini u PCB fil-ħut u fil-prodotti tas-sajd mir-reġjun Baltiku
      (Test b'rilevanza għaż-ŻEE)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea, u b'mod partikolari l-Artikolu 292 tiegħu,
      Billi:
      
                  (1)
               
               
                  Ir-Regolament tal-Kummissjoni (KE) Nru 1881/2006 (1) jistabbilixxi l-livelli massimi għad-diossini, għas-somma ta' diossini u PCB simili għad-diossini u għall-PCB mhux simili għad-diossini fil-ħut u fil-prodotti tas-sajd. F'dak ir-Regolament jingħataw derogi lill-Finlandja, lill-Iżvezja u lil-Latvja għat-tqegħid fis-suq domestiku tagħhom ta' salamun maqbud fis-selvaġġ, aringa tal-Baltiku maqbuda fis-selvaġġ li tkun akbar minn 17-il cm, char maqbud fis-selvaġġ, qalfat tax-xmara maqbud fis-selvaġġ, trota maqbuda fis-selvaġġ u l-prodotti derivati minn dan il-ħut, li joriġina fir-reġjun Baltiku u jaqbeż il-livell massimu.
               
            
                  (2)
               
               
                  Ċertu ħut u prodotti tas-sajd mir-reġjun Baltiku jaqbżu regolarment il-livelli massimi. Mhuwiex possibbli li jiġi kkontrollat kull lott ta' ħut u prodotti tas-sajd għall-konformità mal-livelli massimi. Għaldaqstant, sabiex jiġi żgurat li l-ħut u l-prodotti tas-sajd li jikkonformaw mal-leġiżlazzjoni tal-UE biss jitqiegħdu fis-suq, ġiet stabbilita lista ta' ħut mir-reġjun Baltiku li għalih jista' jkun mistenni nuqqas ta' konformità. Din il-lista ġiet stabbilita abbażi tad-dejta disponibbli u trid tiġi aġġornata regolarment. Għall-ħut u għall-prodotti tas-sajd mir-reġjun Baltiku li l-konformità tagħhom ma tistax tiġi żgurata abbażi tad-dejta disponibbli dwar l-okkorrenza, ġew stabbiliti miżuri speċifiċi ta' ġestjoni tar-riskju biex jiżguraw li l-ħut u l-prodotti tas-sajd li jikkonformaw mal-leġiżlazzjoni tal-UE biss jitqiegħu fis-suq.
               
            
                  (3)
               
               
                  Jeħtieġ li jissokta l-monitoraġġ tal-preżenza ta' diossini u ta' PCB fil-ħut u fil-prodotti tas-sajd mir-reġjun Baltiku. Jixraq li jiġi rrakkomandat numru minimu ta' kampjuni ta' ħut u ta' prodotti tas-sajd li għandhom jiġu analizzati b'mod ikkoordinat, abbażi tal-ammont tal-qabda.
               
            ADOTTAT DIN IR-RAKKOMANDAZZJONI:
      
                  1.
               
               
                  Id-Danimarka, il-Ġermanja, il-Polonja, il-Latvja, l-Estonja, il-Litwanja, il-Finlandja u l-Iżvezja, bl-involviment attiv tal-operaturi tan-negozju tal-ikel, għandhom jimmonitorjaw il-preżenza ta' diossini, PCB simili għad-diossini u PCB mhux simili għad-diossini fil-ħut u fil-prodotti tas-sajd bħall-fwied mir-reġjun Baltiku, skont l-Anness I ta' din ir-Rakkomandazzjoni.
               
            
                  2.
               
               
                  Sabiex jiġi żgurat li l-kampjuni jkunu rappreżentattivi tal-lott inkluż fil-kampjun, l-Istati Membri u l-operaturi tan-negozju tal-ikel għandhom isegwu l-proċeduri stabbiliti fir-Regolament tal-Kummissjoni (UE) Nru 589/2014 (2).
               
            
                  3.
               
               
                  Il-metodu ta' analiżi użat għall-monitoraġġ tal-preżenza ta' diossini, PCB simili għad-diossini u PCB mhux simili għad-diossini jrid jikkonforma mal-kriterji stabbiliti fir-Regolament (UE) Nru 589/2014.
               
            
                  4.
               
               
                  L-Istati Membri għandhom jiżguraw li r-riżultati analitiċi jiġu pprovduti lill-EFSA fuq bażi regolari (kull sitt xhur) fil-format tal-preżentazzjoni tad-dejta tal-EFSA f'konformità mar-rekwiżiti tal-“Guidance on Standard Sample Description (SSD) for Food and Feed” (3) tal-EFSA u r-rekwiżiti ta' rappurtar speċifiċi addizzjonali tal-EFSA.
                  
                              —
                           
                           
                              Il-kampjuni jistgħu jkunu ħut individwali jew kampjuni komposti iżda fil-każ ta' kampjuni komposti, il-ħut irid ikun tal-istess daqs u jkun inqabad fl-istess żona/reġjun tal-ICES.
                           
                        Għall-aringa tal-Baltiku, is-salamun, it-trota (tal-baħar) u l-laċċa kaħla, japplikaw rekwiżiti ta' rapportar speċifiċi addizzjonali (sakemm dawn mhumiex diġà previsti fil-format ta' rapportar tas-soltu):
                  
                              —
                           
                           
                              Iż-żona tal-qabda, preferibbilment fiż-żona tal-ICES (indikazzjoni oħra bħaż-żona tal-FAO jew l-isem tal-parti tal-Baħar Baltiku hija aċċettabbli meta ż-żona tal-ICES ma tkunx disponibbli). F'każ ta' ħut minn lagi jew xmajjar, għandu jingħata l-isem tal-lag jew tax-xmara.
                              Id-dejta mingħajr indikazzjoni preċiża taż-żona fejn ikun inqabad il-ħut tista tiġi pprovduta b'indikazzjoni preċiża kemm jista' jkun dwar fejn inqabdu.
                           
                        
                              —
                           
                           
                              Id-data tal-qabda
                           
                        
                              —
                           
                           
                              Id-daqs tal-ħut/l-età tal-ħut/il-piż tal-ħut
                              
                                          —
                                       
                                       
                                          Id-daqs tal-ħut irid jitkejjel kif speċifikat fir-Regolament tal-Kunsill (KE) Nru 2187/2005 (4). Id-daqs u l-piż huma l-aktar parametri importanti. L-età tista' tingħata jekk tkun magħrufa.
                                       
                                    
                        
                              —
                           
                           
                              Informazzjoni dwar il-matriċi analizzata (il-laħam tal-muskoli, il-fwied, …)
                           
                        
                              —
                           
                           
                              Il-kontenut ta' xaħam tal-ħuta/tal-ħut fil-kampjun
                           
                        
                              —
                           
                           
                              Informazzjoni dwar l-ipproċessar (mirqum, affumikat jew ipproċessat mod ieħor)
                           
                        
                              —
                           
                           
                              Kull informazzjoni rilevanti oħra (eż. dwar in-natura tal-kampjun f'każ fejn l-informazzjoni inkluża fil-kolonni normali ma tkunx biżżejjed: eż. ir-riżultat ta' ħuta individwali).
                           
                        
            
                  5.
               
               
                  Id-dejta disponibbli minn kampjuni meħuda mis-sena 2009 'il quddiem, u li għadha ma ġietx sottomessa lill-bażi ta' dejta tal-EFSA, għandha tkun ipprovduta lill-EFSA, sa fejn hu possibbli, fil-format tal-preżentazzjoni tad-dejta tal-EFSA.
               
            
                  6.
               
               
                  Abbażi tad-dejta disponibbli attwalment, l-informazzjoni dwar il-preżenza ta' diossini, PCB simili għad-diossini u PCB mhux simili għad-diossini f'ċerti speċi ta' ħut ta' ċertu età, daqs u reġjun ġeografiku (iż-żona ICES) u b'mod partikolari rigward il-konformità tiegħu mal-livell massimu stabbilit fir-Regolament (KE) Nru 1881/2006, tinsab fl-Anness II.
               
            
                  7.
               
               
                  Sabiex jiġi żgurat li fis-suq tal-UE jitqiegħdu biss il-ħut u l-prodotti tas-sajd konformi mal-leġiżlazzjoni tal-UE, huwa rrakkomandat li jiġu applikati miżuri ta' ġestjoni tar-riskju, kif deskritti fl-Anness III, fir-rigward ta' ħut mir-reġjun Baltiku. L-Istati Membri msemmija fil-punt 1 jistgħu jieħdu miżuri nazzjonali biex jimplimentaw il-miżuri ta' ġestjoni tar-riskju rrakkomandati fl-Anness III.
               
            
         Magħmul fi Brussell, it-2 ta' Mejju 2016.
         
            
               Għall-Kummissjoni
            
            Vytenis ANDRIUKAITIS
            
               Membru tal-Kummissjoni
            
         
      
      
         (1)  Ir-Regolament tal-Kummissjoni (KE) Nru 1881/2006 tad-19 ta' Diċembru 2006 li jiffissal-livelli massimi ta' ċerti kontaminanti fl-oġġetti tal-ikel (ĠU L 364, 20.12.2006, p. 5).
      
         (2)  Ir-Regolament tal-Kummissjoni (UE) Nru 589/2014 tat-2 ta' Ġunju 2014 li jistabbilixxi metodi ta' teħid ta' kampjuni u analiżi għall-kontroll tal-livelli ta' diossini, PCB simili għad-diossini u PCB mhux simili għad-diossini f'ċerti oġġetti tal-ikel u li jħassar ir-Regolament (UE) Nru 252/2012 (ĠU L 164, 3.6.2014, p. 18).
      
         (3)  http://www.efsa.europa.eu/en/datex/datexsubmitdata.htm
      
         (4)  Ir-Regolament tal-Kunsill (KE) Nru 2187/2005 tal-21 ta' Diċembru 2005 għall-konservazzjoni ta' riżorsi tas-sajd permezz ta' miżuri tekniċi fil-Baħar Baltiku, fil-Belts u fis-Sound, li jemenda r-Regolament (KE) Nru 1434/98 u jħassar ir-Regolament (KE) Nru 88/98 (ĠU L 349, 31.12.2005, p. 1).
      
         ANNESS I
         
                     (1)
                  
                  
                     Għadd minimu ta' kampjuni ta' aringa tal-Baltiku (Clupea harengus membras) li ġie rrakkomandat biex jittieħed fl-2016 għal analiżi tal-preżenza ta' diossini, PCB simili għad-diossini u PCB mhux simili għad-diossini, preferibbilment fiż-żoni tal-ICES 28-1, 28-2, 29, 30, 31 u 32.
                     
                                  
                              
                              
                                 DE
                              
                              
                                 DK
                              
                              
                                 EE
                              
                              
                                 FIN
                              
                              
                                 LT
                              
                              
                                 LV
                              
                              
                                 PL
                              
                              
                                 SE
                              
                              
                                 Tot
                              
                           
                                 Aringa
                              
                              
                                 7
                              
                              
                                 5
                              
                              
                                 7
                              
                              
                                 20
                              
                              
                                 4
                              
                              
                                 4
                              
                              
                                 9
                              
                              
                                 14
                              
                              
                                 70
                              
                           
               
                     (2)
                  
                  
                     Għadd minimu ta' kampjuni ta' laċċa kaħla (Sprattus sprattus) li ġie rrakkomandat biex jittieħed fl-2017 għal analiżi tal-preżenza ta' diossini, PCB simili għad-diossini u PCB mhux simili għad-diossini, preferibbilment fiż-żoni tal-ICES 29, 30, 31 u 32.
                     
                                  
                              
                              
                                 DE
                              
                              
                                 DK
                              
                              
                                 EE
                              
                              
                                 FIN
                              
                              
                                 LT
                              
                              
                                 LV
                              
                              
                                 PL
                              
                              
                                 SE
                              
                              
                                 Tot
                              
                           
                                 Laċċa kaħla
                              
                              
                                 5
                              
                              
                                 8
                              
                              
                                 8
                              
                              
                                 5
                              
                              
                                 5
                              
                              
                                 9
                              
                              
                                 18
                              
                              
                                 12
                              
                              
                                 70
                              
                           
               
                     (3)
                  
                  
                     Għadd minimu ta' kampjuni ta' salamun (Salmo salar) jew ta' trota (Salmo trutta, Oncorhynchus mykiss) li ġie rrakkomandat biex jittieħed fl-2018 għal analiżi tal-preżenza ta' diossini, PCB simili għad-diossini u PCB mhux simili għad-diossini.
                     
                                  
                              
                              
                                 DE
                              
                              
                                 DK
                              
                              
                                 EE
                              
                              
                                 FIN
                              
                              
                                 LT
                              
                              
                                 LV
                              
                              
                                 PL
                              
                              
                                 SE
                              
                              
                                 Tot
                              
                           
                                 Salamun/trota
                              
                              
                                 5
                              
                              
                                 12
                              
                              
                                 5
                              
                              
                                 15
                              
                              
                                 5
                              
                              
                                 5
                              
                              
                                 11
                              
                              
                                 12
                              
                              
                                 70
                              
                           
               
                     (4)
                  
                  
                     Għadd minimu ta' kampjuni li ġie rrakkomandat biex jittieħed kull sena mill-2016 sal-2018 għal analiżi tal-preżenza ta' diossini, PCB simili għad-diossini u PCB mhux simili għad-diossini.
                     
                                  
                              
                              
                                 DE
                              
                              
                                 DK
                              
                              
                                 EE
                              
                              
                                 FIN
                              
                              
                                 LT
                              
                              
                                 LV
                              
                              
                                 PL
                              
                              
                                 SE
                              
                              
                                 Tot
                              
                           
                                 Diversi speċi ta' ħut (*)
                                 
                              
                              
                                 10
                              
                              
                                 10
                              
                              
                                 10
                              
                              
                                 10
                              
                              
                                 10
                              
                              
                                 10
                              
                              
                                 10
                              
                              
                                 10
                              
                              
                                 80
                              
                           
               
            (*)  Bakkaljaw (Gadus morhua), barbun tat-tbajja' (Pleuronectes platessa), qalfat tax-xmara (Lampetra fluviatilis), char (Salvelinus sp.) white bream (Blicca bjoerkna), sallura Ewropea (Anguilla Anguilla), abramida (Abramis brama), barbun (Platichthys flesus), dott tal-Ewropa ta' Fuq (Perca fluviatilis), lizz (Esox lucius), pikeperch (Sander lucioperca), laska (Rutilus rutilus), vendace (Coregonus Albula), msella (Belone belone), perlan (Osmerus eperlanus), babun imperjali (Psetta maxima), vimba bream (Vimba vimba), ħut abjad (Coregonus sp.) u merlangu (Merlangius merlangus).
      
      
         ANNESS II
         
            Informazzjoni dwar il-preżenza ta' diossini, PCB simili għad-diossini u PCB mhux simili għad-diossini f'ċertu speċi ta' ħut ta' ċertu età, daqs u reġjun ġeografiku (żona tal-ICES) u b'mod partikolari fir-rigward tal-konformità tagħhom mal-livell massimu stabbilit fir-Regolament (KE) Nru 1881/2006.
         
         1.   Id-daqs tal-ħut
         
         Id-daqs ta' kwalunkwe ħuta msemmija f'dan l-Anness għandu jitkejjel kif muri fil-figura ta' hawn taħt mill-ponta ta' quddiem sa tarf id-denb.
         2.   Id-daqs minimu ta' ċertu speċi ta' ħut li jista' jinqabad fir-reġjun Baltiku għal raġunijiet ta' sostenibbiltà (ir-Regolament (KE) Nru 2187/2005)
         
         
                     —
                  
                  
                     Salamun (Salmo salar) (ir-reġjun Baltiku kollu ħlief ICES 31): id-daqs minimu huwa ta' 60 cm (konsegwentement ħut < 2 kg mhux permess li jinqabad),
                  
               
                     —
                  
                  
                     Salamun (Salmo salar) (ICES 31): id-daqs minimu huwa ta' 50 cm (konsegwentement ħut < 2 kg mhux permess li jinqabad),
                  
               
                     —
                  
                  
                     Trota tal-baħar (Salmo trutta) (ICES 22, 23, 24 u 25 u ICES 29, 30, 31 u 32): id-daqs minimu huwa ta' 40 cm (konsegwentement ħut < 2 kg mhux permess li jinqabad),
                  
               
                     —
                  
                  
                     Trota tal-baħar (Salmo trutta) (ICES 26, 27 u 28): id-daqs minimu huwa ta' 50 cm (konsegwentement ħut < 2 kg mhux permess li jinqabad).
                  
               3.   Informazzjoni dwar il-preżenza ta' diossini, PCB simili għad-diossini u PCB mhux simili għad-diossini f'ċertu speċi ta' ħut ta' ċertu età, daqs u reġjun ġeografiku (żona tal-ICES)
         
         3.1.   Aringa tal-Baltiku
         
         Fiż-żoni tal-ICES 22, 23, 24, 25, 26 u 27: L-aringa tal-Baltiku irrispettivament mid-daqs preżunt li jikkonforma mal-livell massimu.
         Fiż-żoni tal-ICES 28-1, 29, 30, 31 u 32: L-aringa tal-Baltiku ≤ 17 cm preżunta li hi konformi u l-aringa tal-Baltiku > 17 cm suspettata li mhijiex konformi.
         Fiż-żona tal-ICES 28-2: L-aringa tal-Baltiku ≤ 21 cm preżunta li hi konformi u l-aringa tal-Baltiku > 21 cm suspettata li mhijiex konformi.
         3.2.   Salamun
         
         Is-salamun miż-żoni tal-ICES 22 u 23 ġej mill-Atlantiku tat-Tramuntana u mhux mir-reġjun Baltiku u għalhekk mhuwiex parti minn dawn il-konklużjonijiet fir-rigward tal-preżenza ta' diossini u PCB u tal-miżuri ta' ġestjoni tar-riskju komuni.
         Salamun < 2 kg preżunt li hu konformi (iżda mhux permess li jinqabad għal raġunijiet ta' sostenibbiltà — skont ir-Regolament (KE) Nru 2187/2005; daqs minimu ta' 60 cm u għaż-żona tal-ICES 31: 50 cm).
         Fiż-żoni tal-ICES 24, 25 26:
         
                     —
                  
                  
                     salamun ta' aktar minn 2 kg sa 5,5 kg: li jkun konformi wara t-tirqim (it-tirqim jirriżulta fi tnaqqis ta' madwar 30 % tal-kontenut ta' diossina/PCB simili għad-diossina — esperjenza biss fiż-żoni tal-ICES 24, 25, 26);
                  
               
                     —
                  
                  
                     salamun ta' daqs iżgħar (2-4 kg) mhux mirqum: supett ta' nuqqas ta' konformità, minkejja li l-biċċa l-kbira tas-salamun hija konformi;
                  
               
                     —
                  
                  
                     salamun ta' daqs akbar (4-5,5 kg): suspettat li mhuwiex konformi għall-biċċa l-kbira tas-salamun;
                  
               
                     —
                  
                  
                     salamun mirqum < 5,5 kg: konformi;
                  
               
                     —
                  
                  
                     salamun mirqum u bil-parti ventrali mneħħija < 7,9 kg: konformi.
                  
               Fiż-żoni tal-ICES 27, 28, 29, 30, 31 u 32:
         
                     —
                  
                  
                     salamun > 2 kg (akbar minn 60 cm): suspettat li mhuwiex konformi.
                  
               3.3.   Trota
         
         Trota (tal-baħar) < 2 kg preżunt li hu konformi (iżda mhux permess li jinqabad għal raġunijiet ta' sostenibbiltà skont ir-Regolament (KE) Nru 2187/2005; daqs minimu għaż-żoni tal-ICES 22, 23, 24, 25, 29, 30, 31 u 32: 40 cm u għaż-żoni tal-ICES 26, 27 u 28: 50 cm).
         Fiż-żoni tal-ICES 22, 23, 24, 25, 26:
         
                     —
                  
                  
                     trota (tal-baħar) ta' aktar minn 2 kg sa 4,5 kg: konformi wara t-tirqim u t-tneħħija tal-parti ventrali;
                  
               
                     —
                  
                  
                     trota (tal-baħar) ta' daqs iżgħar (2-4 kg): supett ta' nuqqas ta' konformità, minkejja li l-biċċa l-kbira tat-trota (tal-baħar) hija konformi;
                  
               
                     —
                  
                  
                     trota (tal-baħar) ta' daqs ikbar: suspettat li mhuwiex konformi għall-biċċa l-kbira tat-trota (tal-baħar).
                  
               Fiż-żoni tal-ICES 27, 28, 29, 30, 31 u 32:
         
                     —
                  
                  
                     it-trota (tal-baħar) kollha > 2 kg (ikbar minn 40/50 cm) suspettata li mhijiex konformi.
                  
               3.4.   Laċċa kaħla
         
         Fiż-żoni tal-ICES 22, 23, 24, 25, 26, 27 u 28: preżunt li huwa konformi.
         Fiż-żoni tal-ICES 29, 30, 31 u 32: jekk il-laċċa kaħla tkun ta' daqs iżgħar minn 12,5 cm u jkollha inqas minn 5 snin, imbagħad preżunta li tkun konformi. Jekk akbar minn 12,5 cm, imbagħad suspettata li mhijiex konformi.
         3.5.   Fwied tal-merluzz
         
         Suspett ta' nuqqas ta' konformità.
         3.6.   Qalfat tax-xmara
         
         Fiż-żona tal-ICES 28: suspett ta' nuqqas ta' konformità.
         Fiż-żona tal-ICES 32: preżunt li huwa konformi.
         3.7.   Speċi ta' ħut oħrajn
         
         Iċ-char mhuwiex innegozjat u l-qabda lokali taqa' taħt deroga (l-Iżvezja/il-Finlandja).
         Speċi oħra ta' ħut huma preżunti li jkunu konformi.
      
      
         ANNESS III
         
            Miżuri ta' ġestjoni tar-riskju li ġie rrakkomandat biex jittieħdu mill-awtoritajiet kompetenti biex jiżguraw li l-ħut mir-reġjun Baltiku li jitqiegħed fis-suq fl-UE jikkonforma mal-livelli massimi kif stabbilit fir-Regolament (KE) Nru 1881/2006.
         
         1.   Miżuri ta' ġestjoni tar-riskju ġenerali rrakkomandati
         
         
                     —
                  
                  
                     It-traċċabbiltà hija ta' importanza kbira.
                  
               
                     —
                  
                  
                     Għall-kummerċ ta' aringi, salamun, trota tal-baħar u laċċa kaħla ma' Stati Membri oħra tal-UE jew għall-kummerċjalizzazzjoni tagħhom fis-suq domestiku, li ma jaqgħux taħt deroga, iż-żona tal-ICES fejn ikun inqabad il-ħut għandha tissemma fid-dokumenti ta' akkumpanjament. Fejn ikun meħtieġ għandu jissemma b'mod ċar li l-lott ġie inkluż fil-kampjun u analizzat għad-diossini, għas-somma ta' diossini u PCB simili għad-diossini u għall-PCB mhux simili għad-diossini f'konformità mal-leġiżlazzjoni tal-UE u jkun instab konformi mal-leġiżlazzjoni tal-UE. Il-bulettin analitiku jista' jkun mehmuż jew għandu jsir disponibbli fuq talba.
                  
               
                     —
                  
                  
                     F'każ li ma jkunx possibbli li tingħata informazzjoni preċiża dwar iż-żona tal-ICES fejn ikun inqabad il-ħut, għall-kummerċ ta' aringi > 17 cm, salamun, trota tal-baħar u laċċa kaħla > 12,5 cm ma' Stati Membri oħra tal-UE jew għall-kummerċjalizzazzjoni tagħhom fis-suq domestiku li ma jaqgħux taħt deroga, il-lott ta' ħut għandu dejjem jiġi inkluż fil-kampjun u jiġi analizzat għad-diossini, għas-somma ta' diossini u PCB simili għad-diossini u għall-PCB mhux simili għad-diossini f'konformità mal-leġiżlazzjoni tal-UE sabiex tiġi ċċekkjata l-konformità mal-leġiżlazzjoni tal-UE. Dan għandu jiġi ddikjarat b'mod ċar fid-dokumenti mehmuża. Il-bulettin analitiku jista' jkun mehmuż jew għandu jsir disponibbli fuq talba.
                  
               
                     —
                  
                  
                     L-awtorità fil-port tal-ħatt hija responsabbli biex isiru l-kontrolli meħtieġa biex jiżguraw il-konformità.
                  
               
                     —
                  
                  
                     L-evidenza ddokumentata għandha tkun disponibbli fir-rigward tad-destin tal-ħut li ma jistax jiġi kkumerċjalizzat għall-konsum mill-bniedem.
                  
               2.   Miżuri ta' ġestjoni tar-riskju speċifiċi rrakkomandati
         
         2.1.   Aringa tal-Baltiku
         
         
                     —
                  
                  
                     L-aringa tal-Baltiku miż-żoni tal-ICES 22, 23, 24, 25, 26 u 27 → tista' tiġi kkummerċjalizzata għall-konsum mill-bniedem.
                  
               
                     —
                  
                  
                     L-aringa tal-Baltiku miż-żona tal-ICES 28-1, 29, 30, 31, 32:
                     
                                 —
                              
                              
                                 L-Iżvezja u l-Finlandja:
                                 
                                             —
                                          
                                          
                                             Jekk ma jiġux assortjati, l-aringi tal-Baltiku jistgħu jiġu kkumerċjalizzati fis-suq domestiku biss.
                                          
                                       
                                             —
                                          
                                          
                                             Għall-kummerċ lejn Stati Membri oħra tal-UE: l-assortjar obbligatorju tal-aringi ta' ≤ 17 cm u > 17 cm qabel ma jitqiegħdu fis-suq (billi l-assortjar isir skont il-wisa', dan huwa approssimattiv, iżda din mhijiex problema):
                                             
                                                         —
                                                      
                                                      
                                                         L-aringa tal-Baltiku ≤ 17 cm tista' tiġi kkumerċjalizzata għall-konsum mill-bniedem;
                                                      
                                                   
                                                         —
                                                      
                                                      
                                                         L-aringa tal-Baltiku > 17 cm tista' tiġi kkummerċjalizzata jew ipproċessata għall-konsum mill-bniedem għas-suq domestiku biss, jew tista' tiġi kkummerċjalizzata barra mis-suq domestiku biss jekk l-analiżi tal-lott individwali turi konformità.
                                                      
                                                   
                                       
                           
                                 —
                              
                              
                                 Il-Ġermanja, id-Danimarka, l-Estonja, il-Latvja, il-Litwanja u l-Polonja:
                                 
                                             —
                                          
                                          
                                             l-assortjar obbligatorju tal-aringi tal-Baltiku ta' ≤ 17 cm u > 17 cm qabel ma jitqiegħdu fis-suq (billi l-assortjar isir skont il-wisa', dan huwa approssimattiv, iżda din mhijiex problema):
                                             
                                                         —
                                                      
                                                      
                                                         L-aringa tal-Baltiku ≤ 17 cm tista' tiġi kkumerċjalizzata għall-konsum mill-bniedem;
                                                      
                                                   
                                                         —
                                                      
                                                      
                                                         L-aringa tal-Baltiku > 17 cm ma tistax tiġi kkummerċjalizzata jew ipproċessata għall-konsum uman, sakemm l-analiżi tal-lott individwali ma turix konformità.
                                                         
                                                      
                                                   
                                       
                           
               
                     —
                  
                  
                     L-aringa tal-Baltiku miż-żona tal-ICES 28-2:
                     
                                 —
                              
                              
                                 L-Iżvezja u l-Finlandja:
                                 
                                             —
                                          
                                          
                                             Jekk ma jiġux assortjati, l-aringi tal-Baltiku jistgħu jiġu kkumerċjalizzati fis-suq domestiku biss.
                                          
                                       
                                             —
                                          
                                          
                                             Għall-kummerċ lejn Stati Membri oħra tal-UE: l-assortjar obbligatorju tal-aringi tal-Baltiku ta' ≤ 21 cm u > 21 cm (billi l-assortjar isir skont il-wisa', dan huwa approssimattiv, iżda din mhijiex problema):
                                             
                                                         —
                                                      
                                                      
                                                         L-aringa tal-Baltiku ≤ 21 cm tista' tiġi kkumerċjalizzata jew ipproċessata għall-konsum mill-bniedem;
                                                      
                                                   
                                                         —
                                                      
                                                      
                                                         L-aringa tal-Baltiku > 21 cm tista' tiġi kkummerċjalizzata jew ipproċessata għall-konsum mill-bniedem għas-suq domestiku biss, jew tista' tiġi kkummerċjalizzata barra mis-suq domestiku biss jekk l-analiżi tal-lott individwali turi konformità).
                                                      
                                                   
                                       
                           
                                 —
                              
                              
                                 Il-Ġermanja, id-Danimarka, l-Estonja, il-Latvja, il-Litwanja u l-Polonja:
                                 
                                             —
                                          
                                          
                                             l-assortjar obbligatorju tal-aringi tal-Baltiku ta' ≤ 21 cm u > 21 cm qabel ma jitqiegħdu fis-suq (billi l-assortjar isir skont il-wisa', dan huwa approssimattiv, iżda din mhijiex problema):
                                             
                                                         —
                                                      
                                                      
                                                         L-aringa tal-Baltiku ≤ 21 cm tista' tiġi kkumerċjalizzata għall-konsum mill-bniedem;
                                                      
                                                   
                                                         —
                                                      
                                                      
                                                         L-aringa tal-Baltiku > 21 cm ma tistax tiġi kkummerċjalizzata jew ipproċessata għall-konsum uman, sakemm l-analiżi tal-lott individwali ma turix konformità.
                                                         
                                                      
                                                   
                                       
                           
               2.2.   Salamun
         
         
                     —
                  
                  
                     Salamun miż-żoni tal-ICES 24, 25 u 26:
                     
                                 —
                              
                              
                                 L-Iżvezja, il-Finlandja u l-Latvja:
                                 
                                             —
                                          
                                          
                                             Is-salamun jista' jiġi kkummerċjalizzat għas-suq domestiku (deroga);
                                          
                                       
                                             —
                                          
                                          
                                             Il-kummerċ lejn Stati Membri oħra tal-UE: possibbli biss jekk l-analiżi tal-lott individwali turi konformità mal-leġiżlazzjoni tal-UE.
                                          
                                       
                           
                                 —
                              
                              
                                 Il-Ġermanja, id-Danimarka, l-Estonja, il-Litwanja u l-Polonja:
                                 
                                             —
                                          
                                          
                                             Is-salamun li jkun jiżen aktar minn 2 kg jista' biss jiġi kkumerċjalizzat għall-konsum mill-bniedem jekk l-analiżi tal-lott individwali turi konformità mal-leġiżlazzjoni tal-UE;
                                          
                                       
                                             —
                                          
                                          
                                             Is-salamun li jiżen inqas minn 5,5 kg ikun konformi wara t-tirqim (proċedura applikata fid-Danimarka u fil-Polonja biss għaż-żoni tal-ICES 24, 25 u 26) u s-salamun li jiżen aktar minn 5,5 kg sa 7,9 kg ikun konformi wara t-tirqim u t-tneħħija tal-parti ventrali (proċedura applikata fil-Polonja għaż-żoni tal-ICES 24, 25 u 26);
                                          
                                       
                                             —
                                          
                                          
                                             Is-salamun mirqum > 5,5 kg u s-salamun mirqum u bil-parti ventrali mneħħija > 7,9 kg jista' jiġi kkumerċjalizzat għall-konsum mill-bniedem biss jekk l-analiżi tal-lott individwali turi konformità mal-leġiżlazzjoni tal-UE.
                                          
                                       
                           
               
                     —
                  
                  
                     Is-salamun miż-żoni tal-ICES 27, 28, 29, 30, 31 u 32:
                     
                                 —
                              
                              
                                 L-Iżvezja, il-Finlandja u l-Latvja:
                                 
                                             —
                                          
                                          
                                             Is-salamun jista' jiġi kkummerċjalizzat għas-suq domestiku (deroga);
                                          
                                       
                                             —
                                          
                                          
                                             Il-kummerċ lejn Stati Membri oħra tal-UE: possibbli biss jekk l-analiżi ta' lott individwali turi konformità mal-leġiżlazzjoni tal-UE.
                                          
                                       
                           
                                 —
                              
                              
                                 Il-Ġermanja, id-Danimarka, l-Estonja, il-Litwanja u l-Polonja:
                                 
                                             —
                                          
                                          
                                             Is-salamun jista' biss jiġi kkumerċjalizzat għall-konsum mill-bniedem jekk l-analiżi ta' lott individwali turi konformità mal-leġiżlazzjoni tal-UE.
                                          
                                       
                           
               2.3.   Trota (tal-baħar)
         
         
                     —
                  
                  
                     it-trota (tal-baħar) miż-żoni tal-ICES 22, 23, 24, 25 u 26:
                     
                                 —
                              
                              
                                 L-Iżvezja u l-Finlandja:
                                 
                                             —
                                          
                                          
                                             it-trota (tal-baħar) tista' tiġi kkummerċjalizzata għas-suq domestiku (deroga);
                                          
                                       
                                             —
                                          
                                          
                                             Il-kummerċ lejn Stati Membri oħra tal-UE: possibbli biss jekk l-analiżi tal-lott individwali turi konformità mal-leġiżlazzjoni tal-UE.
                                          
                                       
                           
                                 —
                              
                              
                                 Il-Ġermanja, id-Danimarka, l-Estonja, il-Latvja, il-Litwanja u l-Polonja:
                                 
                                             —
                                          
                                          
                                             it-trota (tal-baħar) li tiżen aktar minn 2 kg: it-trota tista' biss tiġi kkumerċjalizzata għall-konsum mill-bniedem jekk l-analiżi tal-lott individwali turi konformità mal-leġiżlazzjoni tal-UE;
                                          
                                       
                                             —
                                          
                                          
                                             it-trota (tal-baħar) mirquma u bil-parti ventrali mneħħija < 4,5 kg: konformi (il-proċedura applikata fil-Polonja għaż-żoni tal-ICES 22-23-24-25-26);
                                          
                                       
                                             —
                                          
                                          
                                             it-trota (tal-baħar) mirquma u bil-parti ventrali mneħħija > 4,5 kg tista' tiġi kkumerċjalizzata għall-konsum mill-bniedem jekk l-analiżi tal-lott individwali turi konformità mal-leġiżlazzjoni tal-UE.
                                          
                                       
                           
               
                     —
                  
                  
                     it-trota (tal-baħar) miż-żoni tal-ICES 27, 28, 29, 30, 31 u 32:
                     
                                 —
                              
                              
                                 L-Iżvezja u l-Finlandja:
                                 
                                             —
                                          
                                          
                                             it-trota (tal-baħar) tista' tiġi kkummerċjalizzata għas-suq domestiku (deroga);
                                          
                                       
                                             —
                                          
                                          
                                             Il-kummerċ lejn Stati Membri oħra tal-UE: possibbli biss jekk l-analiżi tal-lott individwali turi konformità mal-leġiżlazzjoni tal-UE.
                                          
                                       
                           
                                 —
                              
                              
                                 Il-Ġermanja, id-Danimarka, l-Estonja, il-Latvja, il-Litwanja u l-Polonja:
                                 
                                             —
                                          
                                          
                                             it-trota (tal-baħar) tista' biss tiġi kkumerċjalizzata għall-konsum mill-bniedem jekk l-analiżi tal-lott individwali turi konformità mal-leġiżlazzjoni tal-UE.
                                          
                                       
                           
               2.4.   Laċċa kaħla
         
         
                     —
                  
                  
                     Il-laċċa kaħla miż-żoni tal-ICES 22, 23, 24, 25, 26, 27, 28 tista' tiġi kkummerċjalizzata għall-konsum mill-bniedem
                  
               
                     —
                  
                  
                     Il-laċċa kaħla miż-żoni tal-ICES 29, 30, 31, 32:
                     
                                 —
                              
                              
                                 L-assortjar obbligatorju ta' laċċa kaħla ≤ 12,5 cm u ta' laċċa kaħla > 12,5 cm;
                                 Il-laċċa kaħla ≤ 12,5 cm tista' tiġi kkumerċjalizzata għall-konsum mill-bniedem;
                                 Il-laċċa kaħla > 12,5 cm ma tistax tiġi kkummerċjalizzata jew ipproċessata għall-konsum mill-bniedem, sakemm l-analiżi tal-lott individwali ma turix konformità.
                              
                           
               2.5.   Fwied tal-merluzz
         
         Il-fwied tal-merluzz minn merluzz maqbud fir-reġjun Baltiku huwa suspettat li mhuwiex konformi u għalhekk kull lott irid jiġi analizzat biex juri l-konformità qabel ma jitqiegħed fis-suq tal-UE.